钦定古今图书集成/明伦汇编/闺媛典/第032卷 > 曹小娥
## 钦定古今图书集成/明伦汇编/闺媛典/第032卷 > 曹小娥

按《浙江通志》：“曹小娥，黄岩人。嘉熙二年二月晦，同其
母范及邻居二十人采笋陆婆坑。范为虎所得，众悉
惊溃，娥叫号亟行数百步逐虎，虎掉尾拂娥，踞坐熟
视，娥以身翼母，推之下山，尚喘息。会救者至，以布衾
裹归。母死而尸得完。里人吊之，娥不能言，徐曰：‘黄虎
也，吾不得代吾母死也’。”